Frysk Fanfare Orkest

It Frysk Fanfare Orkest bestiet út sa'n fyftich muzikanten út Fryslân. De muzikanten spylje neist it FFO yn ien of mear pleatslike ferienings. Doel is it promoatsjen fan âlde en nije orizjinele fanfaremuzyk. De feriening waard oprjochte yn 1983 yn Ljouwert mei Jouke Hoekstra as muzikaal lieder. 
Neist premiêres fan Nederlânske komponisten hawwe ek bûtenlânske komponisten wurken skreaun foar it orkest.

Yn binnen- en bûtenlân die it FFO mei oan meardere festivals en konserten. Meardere kearen waard it heechste resultaat foar fanfareorkesten op it Wrâld Muzyk Konkoers yn Kerkrade helle. In oantal kearen waard meidien oan de ynternasjonale WASBE-konferinsjes. It orkest wurdt ek faak frege foar radioprogramma’s om de orizjinele fanfaremyzyk te promoatsjen en hat yn 2010 in tweintichtal CD’s op syn namme stean. 

Yn 1994 krige it Frysk Fanfare Orkest de Fryske Anjer fan it Prins Bernhard Kultuerfûns Fryslân.

 Diriginten 
 1983 - no - Jouke Hoekstra

 Konsertreizen 
 Jier  Lân  Plak 1988    Internationales Musikfestival yn Rastede (Nedersaksen) 1989    Konferinsje fan de World Association for Symphonic Bands and Ensembles (WASBE) yn Manchester 1993    Galakonsert by de Musikverein Haaren e.V. yn Haaren (Waldfeucht) 1997  20px  Konsertreis troch de Feriene Steaten 2002    Galakonsert by it Mid-Europe-Festival foar blaasorkesten yn Schladming (Eastenryk) 2003    Internationale festival Sociedade Euterpe Alhandrense yn Alhandra 2004    Emajöe Suvi Festival yn Tartu (Estlân) 2005    Konferinsje fan de World Association for Symphonic Bands and Ensembles yn Singapore 2008    Konsertreis Portugal mei optredens yn Tomar, Alhandra en Leiria fan 4 july oant 11 july 2008

Kategory:HaFaBra
Kategory:Fryske fanfare
Kategory:Organisaasje oprjochte yn 1983
Kategory:Frysk muzykkorps
Kategory:Organisaasje yn Ljouwert